Rijeka, 16. travnja 2020.g.

**NAJAVA DOGAĐANJA**

**ONLINE PRIJENOS SETA DJ-eva BRONSKOG I MARCELA IZ JEDINSTVENE RIJEČKE PALAČE ŠEĆERA**

**U subotu, 17. travnja 2021.g. u 20.00 sati na** [**Facebook stranici Rijeka 2020**](https://www.facebook.com/rijeka2020)**, u sklopu programske EPK završnice, održat će se online prijenos glazbeno-vizualnog nastupa hrvatskih underground izvođača DJ-a Bronskog i DJ-a Marcela, prepoznatljivih po deep i minimal underground house glazbi, pod nazivom „Bronski b2b Marcel DJ Set iz riječke Palače Šečera“.**

Prateći moderne svjetske trendove **na ovaj se način nedavno obnovljeni prostor jedinstvene Palače šećera** **pretvara u čudesnu kulisu te postaje spoj muzejskog prostora i klupskog ambijenta**, što će se postići dodatnom rasvjetom, video projekcijama te klupskom dekorativnom opremom.   
Osim naglaska na glazbenu pozornicu u jedinstvenom prostoru, video će uključivati i kratke isječke o riječkoj povijesti i temama koje su dio stalnog postava Muzeja grada Rijeke pa će gledatelji osim uživanja u glazbeno-vizualnom sadržaju moći saznati i neke dodatne zanimljivosti.

**Bronski** je itekako dobro poznat publici s obzirom na redovite dugogodišnje nastupe u klubovima kao što su *Masters, Boogaloo, Soundfactory, Crkva* i mnogi drugi, a usto, svira uz bok svjetskim elektroničkim velikanima na festivalima *Sonus, Sea Star, Labyrinth Open, Student Day Festival*.

Iako je relativno novo ime na sceni, **Marcel** je u posljednjih nekoliko godina bio prilično zauzet nastupima i organizacijom na sceni te je nastupao na većim festivalima u regiji: *Sea Star, LabyrinthOpen, Student Day i Rise Up* festivalu, a zapažen rad rezultirao je nagradom *Ambasador* za najboljeg mladog hrvatskog DJ-a.

Za video produkciju zaslužan je **Zach Toupin** koji je inače surađivao na brojnim sličnim projektima za *Mixmag*-ovu svjetski poznatu seriju *Mixmag The Lab*.

Online prijenos istovremeno će biti dostupan na [Liminal](https://www.facebook.com/weareliminal) i [KBS Entertainment](https://www.facebook.com/kbsentertainmentcroatia) Facebook stranicama.

Unaprijed zahvaljujem na objavi najave.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42